joelniklaus/EU_Wikipedias huggingface dataset:
Η επίσκεψη της γηραιάς κυρίας

Η επίσκεψη της γηραιάς κυρίας (Der Besuch der alten Dame) είναι ένα πολυπρόσωπο θεατρικό έργο, του Ελβετού συγγραφέα Φρήντριχ Ντύρενματ. Πρόκειται για μια τραγικωμωδία δομημένη σε τρεις πράξεις. Παρουσιάστηκε για πρώτη φορά, επί σκηνής στην Ζυρίχη, τον Ιανουάριο του 1956. Στην Ελλάδα παρουσιάστηκε πρώτη φορά το 1961 από το Εθνικό Θέατρο, με την Κατίνα Παξινού στον πρωταγωνιστικό ρόλο.

Κύριοι Χαρακτήρες 
 Κλαίρη Ζαχανασιάν
 Άλφρεντ Ιλ
 Δήμαρχος
 Δάσκαλος
 Πάστορας
 Αστυνομικός
 Γιατρός
 Γυναίκα του Ιλ
 Κόρη του Ιλ
 Γιός του Ιλ
 Σύζυγος VII
 Σύζυγος VIII
 Μπάτλερ
 Τόμπυ
 Ρόμπυ
 Κόμπυ
 Λόμπυ
 Πρώτος πολίτης
 Δεύτερος πολίτης
 Τρίτος πολίτης
 Δεσποινίς Λουίζα
 Σιδηροδρομικός
 Σταθμάρχης
 Κινηματογραφιστής
 Παρουσιαστής
 Δημοσιογράφος

Πλοκή 
Η δράση εκτυλίσσεται στην μικρή, φτωχή πόλη Γκυλέν, όπου επιστρέφει μετά από πολλά χρόνια, μια εκκεντρική και πολύ πλούσια ηλικιωμένη γυναίκα, η Κλαίρη Ζαχανασιάν. Για την αντιμετώπιση των οικονομικών προβλημάτων της πόλης και των κατοίκων της, η Ζαχανασιάν προτίθεται να προβεί σε μια πολύ μεγάλη χρηματική δωρεά υπό έναν όρο. Ο όρος αυτός συνοψίζεται στο αίτημα της να δολοφονήσουν έναν συμπολίτη τους, τον Άλφρεντ Ιλ. Κίνητρο της είναι η εκδίκηση για την παλιά ερωτική προδοσία του Άλφρεντ Ιλ, που οδήγησε στην επαίσχυντη εκδίωξη της και στην καταφυγή της στην πορνεία. Αρχικά, όλοι, ομόφωνα αρνούνται την προσφορά. Στην πορεία όμως, τα δεδομένα αλλάζουν, όταν η Ζαχανασιάν με όπλο της το χρήμα αρχίζει να διαβρώνει αρετές, να διαφθείρει συνειδήσεις, να θέτει αισθήματα υπό αμφισβήτηση και να κλονίζει ηθικές και κοινωνικές αρχές.

Ελληνικές Θεατρικές Παραστάσεις 

Κατάλογος ελληνικών θεατρικών αναπαραστάσεων του έργου "Η επίσκεψη της γηραιάς κυρίας"

Ελληνίδες ηθοποιοί που έχουν ερμηνεύσει τον ρόλο της "Κλαίρ Ζαχανασσιάν"

Παραπομπές 

Ε
Χρύσανθος Πανάς

Ο Χρύσανθος Πανάς (γενν. 1968) είναι Έλληνας επιχειρηματίας, συγγραφέας του βιβλίου Greek Islands του εκδοτικού οίκου Assouline και συλλέκτης έργων Τέχνης.Είναι γνωστός κυρίως ως ιδιοκτήτης εστιατορίων και κέντρων διασκέδασης στην Αθήνα (περιοχές του Κέντρου και της Αθηναϊκής Ριβιέρας), συμπεριλαμβανομένων του καφέ Athénée και του Island Athens Riviera.

Βιογραφικό 
Γεννήθηκε το 1968 στην Αθήνα και μεγάλωσε στο παραθαλάσσιο προάστιο της Βουλιαγμένης.Κατάγεται από την οικογένεια ευγενών Πανά της Κεφαλονιάς της οποίας οι ρίζες ανάγονται στον 14ο αιώνα. Είναι απόφοιτος του Αμερικανικού Κολλεγίου Ελλάδος, Deree. Είναι παντρεμένος με τη σχεδιάστρια κοσμημάτων Έλενα Σύρακα και είναι πατέρας του καλλιτέχνη Lil Koni (Κωνσταντίνου Πανά).

Επιχειρήσεις 
Ξεκίνησε την ενασχόληση με τις επιχειρήσεις σε νεαρή ηλικία μαζί με τον μεγάλο αδερφό του Σπύρο, αναλαμβάνοντας το management ενός beach bar εντός των εγκαταστάσεων του Ναυτικού Ομίλου Βουλιαγμένης. Το 1992 δημιούργησαν την εταιρεία Panas Group Sophisticated Hospitality, η οποία στο πέρασμα του χρόνου απέκτησε την ιδιοκτησία ή τη διαχείριση εστιατορίων και κέντρων διασκέδασης στην Αθήνα και τα Νότια Προάστια. Ανάμεσα τους το παραθαλάσσιο Island Club Restaurant που άνοιξε το 1994, το ιστορικό Καφέ Athénée στη συμβολή των οδών Πανεπιστημίου και Βουκουρεστίου που άνοιξε πάλι τις πύλες του το 2015 και ένα members club αφιερωμένο σε πολιτιστικές εκδηλώσεις.

Άλλες δραστηριότητες 
Ο Χρύσανθος Πανάς είναι συλλέκτης έργων Τέχνης. Ξεκινώντας από το 1990 κατάφερε να δημιουργήσει μια μεγάλη συλλογή που αποτελείται από περισσότερα από 300 έργα Τέχνης καλλιτεχνών όπως οι Marina Abramović, Stephen Antonakos, Thomas Helbig και Γιώργος Μπουζιάνης. Είναι επίσης μέλος της γνωμοδοτικής καλλιτεχνικής επιτροπής του ιδρύματος Μιχάλης Κακογιάννης.

Το 2016 ανακοίνωσε πως το ποσό του 1€ από κάθε λογαριασμό στο Athénée θα δωρίζεται στον φιλανθρωπικό οργανισμό ΕΛΕΠΑΠ (Ελληνική Εταιρία Προστασίας και Αποκατάστασης Αναπήρων Προσώπων) και το 2018 τιμήθηκε από την Μαριάννα Βαρδινογιάννη, Πρόεδρο του συλλόγου Ελπίδα - Σύλλογος φίλων παιδιών με καρκίνο για την υποστήριξη που προσέφερε σε παιδιά με νεοπλασματικές ασθένειες.

Παραπομπές 

Έλληνες επιχειρηματίες
Δημοτικό Στάδιο Κορυδαλλού

Το Δημοτικό Στάδιο Κορυδαλλού βρίσκεται στην περιοχή των 88 στρεμμάτων του Κορυδαλλού Αττικής. Αποτελεί τμήμα του Δημοτικού Αθλητικού Κέντρου (ΔΑΚ) Κορυδαλλού, πρώην Εθνικό Αθλητικό Κέντρο (ΕΑΚ) και διαθέτει γήπεδο ποδοσφαίρου και ταρτάν στίβου και κερκίδα χωρητικότητας 900 θεατών. Αποτελεί έδρα των ποδοσφαιρικών σωματείων Ερμής Κορυδαλλού, Αετός Κορυδαλλού, Α.Ο. Κορυδαλλός, Κύπρος Κορυδαλλού, Δίας Κορυδαλλού, Αστυπάλαια Κορυδαλλού και Α.Ε. Θύελλας - Αχιλλέα Κορυδαλλού, καθώς και των αθλητικών σωματείων στίβου Α.Γ.Σ. Αίολος Κορυδαλλού, Α.Ο. Σπύρος Λούης Κορυδαλλού-Νίκαιας και της αθλητικής ομάδας στίβου του Δήμου Κορυδαλλού. Επίσης στο παρελθόν έχει αποτελέσει ανά διάφορα χρονικά διαστήματα έδρα της Προοδευτικής.

Ιστορικό 
Το Δημοτικό Στάδιο Κορυδαλλού θεμελιώθηκε το 1988 και εγκαινιάστηκε επίσημα το 1989 από την Γενική Γραμματεία Αθλητισμού και τον Δήμο Κορυδαλλού στην περιοχή των 88 στρεμμάτων του Κορυδαλλού πλησίον των Φυλακών Κορυδαλλού, η έκταση των οποίων αποκτήθηκε τη δεκαετία του '80 από τον Δήμο Κορυδαλλού. Με τη θεμελίωση του σταδίου διέθετε χωμάτινο αγωνιστικό χώρο στο γήπεδο ποδοσφαίρου και χωμάτινο αγωνιστικό χώρο στίβου και αποτέλεσε τον αρχικό αθλητικό χώρο του Δημοτικού Αθλητικού Κέντρου Κορυδαλλού, τότε Εθνικό Αθλητικό Κέντρο. Στις αρχές της δεκαετίας του 2000 οι χωμάτινοι αγωνιστικοί χώροι του γηπέδου ποδοσφαίρου και του στίβου αντικαταστάθηκαν από συνθετικό χλοοτάπητα το 2003 και ταρτάν στίβου ακολούθως αντίστοιχα. Το 2009 έγινε ανάπλαση του αγωνιστικού χώρου του γηπέδου ποδοσφαίρου και αντικατάσταση του συνθετικού χλοοτάπητα, ενώ το 2018 έγινε νέα πλήρης ανακαίνιση των εγκαταστάσεων του σταδίου, όπου έγινε συντήρηση του συνθετικού χλοοτάπητα, τοποθετήθηκε νέο ταρτάν στίβου και έγιναν εργασίες συντήρησης στον περιβάλλοντα χώρο, τα αποδυτήρια και την εξέδρα του.

Από τη θεμελίωση του αποτελεί έδρα όλων των ποδοσφαιρικών ομάδων του Κορυδαλλού. Το 1989 παραχωρήθηκε ως έδρα της Προοδευτικής για την περίοδο 1989-90 στην Γ' Εθνική, με τα ερασιτεχνικά σωματεία του Κορυδαλλού των πρωταθλημάτων της Ε.Π.Σ. Πειραιά όμως να παραπονιούνται στις αρμόδιες αρχές και φορείς του γηπέδου για την παραχώρησή του, λόγω ότι με την ολοκλήρωση της κατασκευής του θα έλυνε το πρόβλημα τους για αναζήτηση έδρας. Έκτοτε μέχρι και σήμερα, αποτελεί έδρα των ποδοσφαιρικών σωματείων του Κορυδαλλού: Ερμής, Αετός, Κύπρος, Θύελλα και Αχιλλέα (σήμερα Α.Ε. Θύελλα-Αχιλλέας), Α.Ο. Κορυδαλλός, Δίας, Αστυπάλαια καθώς και των ανενεργών σήμερα Α.Ο. Ποντίων και Δύναμις. Επίσης, έχει αποτελέσει έδρα της Ελλάς Ποντίων κ.α. και εκ νέου έδρα της Προοδευτικής στην Δ' Εθνική. Το 2018 αποτέλεσε ουδέτερη έδρα των Α.Ο. Καβάλα και Ο.Φ. Ιεράπετρας για την προημιτελική φάση του Κυπέλλου Ελλάδας ερασιτεχνών.

Παραπομπές

Πηγές 
 Οργανισμός Άθλησης & Πολιτισμού Δήμου Κορυδαλλού
 Επίσημη ιστοσελίδα Ε.Π.Σ. Πειραιά

Στάδια ποδοσφαίρου στην Ελλάδα
Αθλητικές εγκαταστάσεις στον Πειραιά
Δήμος Κορυδαλλού
Γκαλάκτικα (τηλεοπτική σειρά)

Γκαλάκτικα (Battlestar Galactica, δίκτυο ABC/NBC Universal Television, 17 Σεπτεμβρίου 1978 – 29 Απριλίου 1979) είναι ο χαρακτηριστικός τίτλος μίας Αμερικανικής τηλεοπτικής σειράς επιστημονικής φαντασίας του Glen A.Larson, αρχικής της σχετικής παραγωγής, που γνώρισε αρκετές περιόδους. Αποτελούνταν από 24 επεισόδια των 45’, ενώ υπήρξαν και δύο μεταγενέστερες εκδοχές της, υπό τους τίτλους Galactica 1980 (10 επεισόδια) και Battlestar Galactica (2004). Οι βασικοί πρωταγωνιστές του α’ κύκλου ήταν οι ηθοποιοί Lorne Greene, Richard Hatch και Dirk Benedict. Η σειρά προβλήθηκε και στην Ελλάδα, με μεγάλη απήχηση. Η σειρά μεταφέρθηκε ακόμη και σε κόμικς τη δεκαετία του 2000.

Υπόθεση και επιρροή 

Σε ένα απομακρυσμένο ηλιακό σύστημα («12 Αποικίες του Ανθρώπινου Είδους») μαίνεται επί 1.000 έτη ο πόλεμος των ανθρώπων εναντίον των Cylons («Κύλωνες»), μηχανικών κατασκευασμάτων (ρομπότ) με αναπτυγμένη νόηση. Οι Cylons βρίσκονται κοντά στην τελική επικράτηση, χάρις και στη βοήθεια ενός γήινου προδότη (Count Baltar), ενώ της αντίστασης ηγείται το πλήρωμα ενός διαστημόπλοιου – ναυαρχίδας (Battlestar Galactica) υπό την καθοδήγηση του κυβερνήτη (Adama) και των δύο γιων του (Apollo και Starback), που καθοδηγούν συνολικά 220 γήινα σκάφη προς αναζήτηση ασφαλούς καταφύγιου. Η σειρά συνάντησε την αντίδραση των χωρών του ανατολικού μπλοκ και κυρίως της ΕΣΣΔ, που την κατηγόρησαν για αντί-Κομμουνιστική υστερία, ενώ ο παραγωγός ενσωμάτωσε σε αυτήν, διάφορα στοιχεία της θρησκευτικής παράδοσης των Μορμόνων, καθώς ο ίδιος ήταν μέλος της κοινότητάς τους.

Παραπομπές 

Γκαλακτικα
Γκαλακτικα
Λέο Zαμπά

Ο Λεονάρντο Ροντρίγκες Λίμα (πορτογαλικά: Leonardo Rodrigues Lima, γεν. 2 Αυγούστου 1998) ευρέως γνωστός ως Λέο Ζαμπά,  είναι Βραζιλιάνος Ινφλουεσνερ, ο οποίος αγωνίζεται ως εξτρέμ.

Συλλογική σταδιοδρομία

Πρώτα βήματα 
Γεννήθηκε στις 2 Αυγούστου 1998 στο Σάο Πάολο ως Λεονάρντο Ροντρίγκες Λίμα. Οι γονείς του ονομάζονται Σιλβάν Λίμα και Ροσάντζελα Ροντρίγκες ενώ έχει κι έναν μικρότερο αδελφό, τον Λεάντρο (γενν. 2001), επίσης ποδοσφαιριστή. Από μικρή ηλικία, ξεκίνησε να ασχολείται με το ποδόσφαιρο, μαθητευόμενος στις ακαδημίες των συλλόγων "Σάο Πάολο" και "Κορίνθιανς". Το 2016, έλαβε μέρος στο διαγωνισμό κυπέλλου Copa São Paulo de Futebol Júnior.

Κορίνθιανς 
Έκανε ένα ανεπίσημο επαγγελματικό ντεμπούτο στην Κορίνθιανς, στις 22 Ιουλίου 2015, συμμετέχοντας στο φιλικό αγώνα εναντίον της ABC.

Το επίσημο ντεμπούτο του, έγινε στις 21 Νοεμβρίου 2016, στον αγώνα εναντίον της Ιντερνασιονάλ για το πρωτάθλημα της Βραζιλίας.

Αχμάτ Γκρόζνι 
Έπειτα από προσέγγιση πολλών ευρωπαϊκών ομάδων, ο Ζαμπά επέλεξε τη ρωσική Αχμάτ Γκρόζνι, με την οποία το καλοκαίρι του 2017, έκανε το ντεμπούτο του στο Russian Premier League. Το συμβόλαιο του με την Γκρόζνι είχε διάρκεια πέντε χρόνων.

ΠΑΟΚ 
Στις 20 Ιουνίου 2018, ο ΠΑΟΚ υπέγραψε μια πενταετή συμφωνία με την Αχμάτ Γκρόζνι, για να κάνει τη μεταγραφή του Ζαμπά, έναντι 2,3 εκατομμυρίων ευρώ. Στην ομάδα του δικεφάλου, γρήγορα κέρδισε φανέλα βασικού και πραγματοποίησε πολύ καλές εμφανίσεις. Μέχρι την λήξη της αγωνιστικής περιόδου, αγωνίστηκε συνολικά σε 39 αγώνες, πετυχαίνοντας 7 γκολ και δίνοντας 11 ασίστ. Με την φανέλα του ΠΑΟΚ κατέκτησε το Πρωτάθλημα και το Κύπελλο Ελλάδας, κάνοντας το νταμπλ, ενώ αναδείχτηκε MVP της 2ης αγωνιστικής των ομίλων του Γιουρόπα Λιγκ έχοντας σκοράρει 2 γκολ και έχοντας κάνει 2 ασίστ.

Βάσκο Ντα Γκάμα 
Τον Απρίλιο του 2021, δόθηκε ως δανεικός από τον ΠΑΟΚ στην βραζιλιάνικη Βάσκο ντα Γκάμα, μέχρι τον Δεκέμβριο του 2021.

Στατιστικά σταδιοδρομίας

Τίτλοι 

Κορίνθιας
 Πρωτάθλημα Βραζιλίας: 1 2017

ΠΑΟΚ
 Κύπελλο Ελλάδας: 1 2018-19
 Πρωτάθλημα Ελλάδας: 1 2018-2019

Παραπομπές 

Ποδοσφαιριστές Τέρεκ Γκρόζνι
Ποδοσφαιριστές ΠΑΟΚ
Ποδοσφαιριστές Σπορτ Κλαμπ Κορίνθιανς Παουλίστα
Βραζιλιάνοι ποδοσφαιριστές
Επιθετικοί ποδοσφαιριστές
Βραζιλιάνοι ποδοσφαιριστές στο εξωτερικό
Ποδοσφαιριστές Εθνικής Βραζιλίας ανδρών Κ20
Ποδοσφαιριστές Καμπεονάτο Μπραζιλέιρο Σέριε Α
Ποδοσφαιριστές Πρέμιερ Λιγκ Ρωσίας
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Δημήτρης Κακλαμανάκης

Ο Δημήτρης Κακλαμανάκης (1 Σεπτεμβρίου 1994, Αθήνα) είναι Έλληνας καλαθοσφαιριστής, ο οποίος αγωνίζεται ως σέντερ για τον Προμηθέα Πατρών.

Επαγγελματική σταδιοδρομία 
Έπαιξε στις ερασιτεχνικές κατηγορίες με το Μίλωνα, πριν ξεκινήσει την επαγγελματική του σταδιοδρομία με το Περιστέρι. 

Τη σεζόν 2014-15, αγωνίστηκε με τον Ηλυσιακό. 

Το 2015, υπέγραψε με το Λαύριο. Κατά τη διάρκεια της πρώτης του σεζόν με την ομάδα, ήταν αναπληρωματικός παίκτης, με μέσο όρο συμμετοχής 4 λεπτά ανά αγώνα. Στις 2 Ιουλίου 2016, ανανέωσε το συμβόλαιο του με το Λαύριο μέχρι το 2017 και κέρδισε μεγαλύτερο χρόνο συμμετοχής στην ομάδα. Στο τέλος της σεζόν, είχε μέσο όρο 4,4 πόντους και 2 ριμπάουντ ανά αγώνα. Στις 10 Ιουλίου 2017, ανανέωσε το συμβόλαιο του με το Λαύριο μέχρι το 2018. Τελικά, ανανέωσε ξανά με το Λαύριο μέχρι το 2019, έχοντας τη τελευταία του σεζόν 26 συμμετοχές στη Basket League, με μέσο όρο 8,2 πόντους και 5,5 ριμπάουντ. Μάλιστα λόγω της καλής του σεζόν αναδείχθηκε ο πιο Βελτιωμένος Παίκτης της Basket League για τη σεζόν 2018-19.

Στις 4 Ιουλίου 2019, υπέγραψε διετές συμβόλαιο με την ΑΕΚ. Στις 16 Φεβρουαρίου 2020, κέρδισε το Κύπελλο Ελλάδας 2019-20, με την ΑΕΚ να κερδίζει στον τελικό τον Προμηθέα Πατρών με 61-57.

Στις 28 Ιουλίου 2020, υπέγραψε μονοετές συμβόλαιο με τον ΠΑΟΚ. Τη σεζόν 2020-21, μέτρησε 7.6 πόντους και 5.8 ριμπάουντ ανά 24 λεπτά συμμετοχής σε σύνολο 25 εμφανίσεων σε κανονική περίοδο και playoffs στο Πρωτάθλημα Ελλάδας.

Στις 5 Αυγούστου 2021, ανακοινώθηκε η επιστροφή του στο Λαύριο μετά από δύο χρόνια. Στις 7 Μαρτίου 2022, κόντρα στην Λάρισα πέτυχε 16 πόντους και έγινε ο τέταρτος παίκτης στην ιστορία της ομάδας της λαυρεωτικής που έφτασε τους 600 πόντους στο Πρωτάθλημα Ελλάδας. Στις 19 Μαρτίου, έφτασε τα 600 ριμπάουντ καριέρας στο Πρωτάθλημα. Τη σεζόν 2021-22, πραγματοποίησε μια πολύ παραγωγική χρονιά, έχοντας στο Πρωτάθλημα 9,3 πόντους και 5,3 ριμπάουντ σε 23 λεπτά μ.ο, ενώ στο BCL είχε 11,4 πόντους και 7,5 ριμπάουντ.

Στις 22 Ιουλίου 2022, συμφώνησε με τον Προμηθέα Πατρών για τη σεζόν 2022-23.

Εθνική ομάδα 
Τον Φεβρουάριο του 2019, κλήθηκε για πρώτη φορά στην Εθνική Ανδρών, για τους 2 τελευταίους αγώνες της προκριματικής φάσης του Παγκοσμίου Κυπέλλου 2019, εναντίον της Γεωργίας και της Γερμανίας. Πήρε χρόνο συμμετοχής στον αγώνα εναντίον της Γεωργίας.

Τίτλοι-Διακρίσεις

Συλλογικές

Α.Ε.Κ. 
Κύπελλο Ελλάδας: (2020)

Ατομικές 

 Πιο Βελτιωμένος Παίκτης στο Πρωτάθλημα Ελλάδας: (2019)

Παραπομπές

Εξωτερικοί σύνδεσμοι 

 Προφίλ στο eurobasket.com
Προφίλ στο realgm.com

Έλληνες καλαθοσφαιριστές
Σέντερ
Καλαθοσφαιριστές Εθνικής Ελλάδας
Καλαθοσφαιριστές Μίλωνα
Καλαθοσφαιριστές Α2 Εθνικής Ελλάδας
Καλαθοσφαιριστές Περιστερίου
Καλαθοσφαιριστές Α1 Εθνικής Ελλάδας
Καλαθοσφαιριστές Ηλυσιακού
Καλαθοσφαιριστές Λαυρίου
Καλαθοσφαιριστές ΑΕΚ
Καλαθοσφαιριστές ΠΑΟΚ
Καλαθοσφαιριστές Προμηθέα Πατρών
Μελισσουργειό Κιλκίς

Για οικισμό στην Ελλάδα με το ίδιο όνομα δείτε το λήμμα: Μελισσουργειό Χανίων

Το Μελισσουργειό, επίσημα Μελισσουργείον, είναι ημιορεινό χωριό του Κιλκίς της Κεντρικής Μακεδονίας σε υψόμετρο 360 μέτρων.

Γεωγραφία - Ιστορία
Το Μελισσουργειό βρίσκεται νοτιοανατολικά της λίμνης Δοϊράνης, στους πρόποδες πλαγιές του όρους Μαυροβούνι (τμήμα των Κρουσσίων). Το χωριό απέχει 22,5  χλμ. ΒΑ. της πόλης του Κιλκίς και 73,5 χλμ. Β.-ΒΑ. της Θεσσαλονίκης. Δεξιά του δρόμου Κοκκινιάς - Μελισσουργείου και σε απόσταση περίπου 700 μέτρα από το δημόσιο δρόμο υπάρχει "Τούμπα" στην οποία έχουν βρεθεί λείψανα περιβόλου και επιφανειακά πολλές κεραμίδες, κομμάτια από πιθάρια και όστρακα ρωμαϊκών χρόνων. Αξιοθέατο στο κέντρο του χωριού είναι η εκκλησία του Αγίου Γεωργίου που έχει κτισθεί το 1834, βασιλική με κολλητό εξαγωνικό κωδωνοστάσιο και διακοσμημένη εσωτερικά με τοιχογραφίες και τέμπλο με αξιόλογες εικόνες. Έχει χαρακτηριστεί από το 1981 ως οικοδόμημα που έχει ανάγκη από ειδική κρατική προστασία. Το χωριό χαρακτηρίζεται αμιγώς προσφυγικό, μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 53 οικογένειες προσφύγων (177 άτομα) από τον Καύκασο .

Ονομασία - Διοικητικά 
Η παλιά ονομασία του χωριού, από την εποχή της τουρκοκρατίας, ήταν Μουζδερέκ και έτσι αναφέρεται το 1919 στο ΦΕΚ 48Α-05/03/1919 να προσαρτάται στην τότε κοινότητα Κουσόβου. Μετονομάστηκε σε Μελισσουργειό το 1927. Σύμφωνα με το πρόγραμμα Καλλικράτης, μαζί με την Κοκκινιά αποτελούν την τοπική κοινότητα Κοκκινιάς που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2011 έχει πληθυσμό 63 μόνιμους κατοίκους.

Παραπομπές

Δήμος Κιλκίς
Χωριά του νομού Κιλκίς
Λουίτζι Φάκτα

Ο Λουίτζι Φάκτα (Luigi Facta, Πινερόλο, Βασίλειο της Ιταλίας, 16 Νοεμβρίου 1861 – 5 Νοεμβρίου 1930) ήταν Ιταλός δημοσιογράφος και πολιτικός (μέλος του Φιλελεύθερου Κόμματος της Ιταλίας) και επικεφαλής πρωθυπουργός μίας μεταβατικής κυβέρνησης, από τις 26 Φεβρουαρίου 1922 έως τις 31 Οκτωβρίου 1922, ακριβώς πριν από την ανάρρηση στην εξουσία της Ιταλίας, του δικτάτορα Μπενίτο Μουσολίνι. Διετέλεσε, επίσης, υπουργός Οικονομικών, δύο φορές (1910 – 1914 , 1920 – 1921). Όταν ο Ιταλός μονάρχης Βίκτωρ Εμμανουήλ Γ’ αρνήθηκε να προσυπογράψει το διάταγμα της κυβέρνησης για επιβολή κατάστασης έκτακτης ανάγκης, βάσει του οποίου ο Ντε Φάκτα θα κινητοποιούσε το στρατό προκειμένου να εμποδίσει την Πορεία προς τη Ρώμη του Μουσολίνι, ο Φάκτα και η κυβέρνησή του παραιτήθηκαν. Συνέπεια αυτής του της στάσης ήταν να εδραιωθεί στην κοινή γνώμη η πεποίθηση πως ο ίδιος δεν άσκησε όλη του την επιρροή προς το βασιλιά για να μεταβάλλει τη βούληση του τελευταίου.

Παραπομπές

Υπουργοί της Ιταλίας
Πρωθυπουργοί της Ιταλίας
Κόμπι Μαρίμι

Ο Κόμπι Μαρίμι (Lang-He| קובי מרימי}}. γ. 1991) είναι Εβραίος τραγουδιστής και ηθοποιός. Εκπροσώπησε το Ισραήλ στο Διαγωνισμό Τραγουδιού της Eurovision 2019 με το τραγούδι "Home" όπου ήρθε στην 23η θέση με 35 βαθμούς. Ο Μάριμι είναι επαγγελματίας πτυχιούχος και κέρδισε το βραβείο για τον πιο ελπιδοφόρο ηθοποιό στο Φεστιβάλ Μουσικού Θεάτρου του Ισραήλ.

Πρόωρη ζωή 
Γεννήθηκε και μεγάλωσε στο Ραμάτ Γκαν. Σπούδασε στο σκηνικό "Nissan Nativ" και εκτελούσε, κατά τη διάρκεια των σπουδών του, στα έργα "Η ψευδαίσθηση", "Η προσευχή", "Αυτή η κυρία είναι ο Maxim" και πολλά άλλα. Αφού ολοκλήρωσε τις σπουδές του, συμμετείχε στα έργα "Όλα τα πράγματα ζωντανά", "Ο θησαυρός του τσαμπιχάρου", και έπαιξε το ρόλο του «Ναθάν της Γάζας» στο μουσικό «Μεσσία Τώρα» το 2017. Αυτό ήταν την πρώτη του εμφάνιση "Η Νέα Ισραηλινή Όπερα στην Ισραηλινή Όπερα".

Προσωπική ζωή
Ο Μαρίμι είναι σίνγκλ και μένει στο Τελ Αβίβ, δουλεύοντας σε ένα κοκτέιλ μπαρ.

References

Ισραηλινοί τραγουδιστές
Συμμετέχοντες στο διαγωνισμό τραγουδιού Eurovision με το Ισραήλ
Διαγωνισμός Τραγουδιού Eurovision 2019
Συμμετέχοντες στη Eurovision
Νέα Φιλαδέλφεια Θεσσαλονίκης

Για οικισμούς της Ελλάδας με το ίδιο όνομα δείτε το λήμμα: Νέα Φιλαδέλφεια

Η Νέα Φιλαδέλφεια είναι πεδινό χωριό της Θεσσαλονίκης στην Κεντρική Μακεδονία σε υψόμετρο 75 μέτρων.

Γεωγραφία - Ιστορία
Η Νέα Φιλαδέλφεια βρίσκεται στα όρια του νομού Θεσσαλονίκης με το νομό Κιλκίς. Είναι κτισμένη στις δυτικές όχθες του Γαλλικού ποταμού και νοτιοανατολικά της λίμνης Πικρολίμνη. Απέχει 25 χλμ. Β.-ΒΔ. της Θεσσαλονίκης και 29 χλμ. Ν. από το Κιλκίς. Επί τουρκοκρατίας η περιοχή ήταν τσιφλίκι Τούρκου μπέη και το χωριό ονομαζόταν Νάρες. Μετά τους Βαλκανικούς πολέμους και την ανταλλαγή πληθυσμών, εγκαταστάθηκαν από το 1922 μέχρι το 1929 πρόσφυγες από τη Μικρά Ασία ενώ το 1927 έρχονται πρόσφυγες από την Ανατολική Ρωμυλία. Οι κάτοικοί του ασχολούνται με τη γεωργία και κτηνοτροφία.

Στα νότια του χωριού και πίσω το άλσος του, σε φυσικό λόφο που είναι δίπλα στον Γαλλικό ποταμό έχει ανασκαφεί ιστορικός οικισμός σε τράπεζα που έχει κηρυχθεί από 1990 αρχαιολογικός χώρος. Τα ευρήματα δείχνουν κατοίκηση της περιοχής από την εποχή σιδήρου και μέχρι τουλάχιστον τα κλασικά ή τα πρώιμα ελληνιστικά χρόνια.

Βορειοδυτικά και στις όχθες της Πικρολίμνης βρίσκονται ιαματικά λουτρά με κύριο χαρακτηριστικό τους τη μαύρη λάσπη (φυσικός αλατούχος πηλός) που υπάρχει στην κοίτη της. Υπάρχουν ομαδικές πισίνες και ατομικοί χώροι επάλειψης πηλού, ενώ στο υδροθεραπευτήριο λειτουργούν ατομικές μπανιέρες υδροθεραπείας. Στα λουτρά συνδυάζονται μέθοδοι πηλοθεραπείας και υδροθεραπείας.

Διοικητικά 
Ως οικισμός με την παλιά ονομασία Νάρες αναφέρεται το 1918 να προσαρτάται στην τότε κοινότητα Βερλάτζης. Το 1927 μετονομάστηκε σε Φιλαδελφιανά, διορθώθηκε το 1933 σε Φιλαδελφειανά και το 1967 μετονομάστηκε σε Νέα Φιλαδέλφεια. Σύμφωνα με το πρόγραμμα Καλλικράτης αποτελεί την τοπική κοινότητα Νέας Φιλαδελφείας που ανήκει στη δημοτική ενότητα Καλλιθέας του δήμου Ωραιοκάστρου και σύμφωνα με την απογραφή 2011 έχει πληθυσμό 923 κατοίκους.

Εξωτερικοί σύνδεσμοι 

 Νέα Φιλαδέλφεια: οικιστικά κατάλοιπα και νεκροταφείο της εποχής σιδήρου, Β. Μισαηλίδου-Δεσποτίδου από το Κέντρο Ελληνικής Γλώσσας

Παραπομπές

Δήμος Ωραιοκάστρου
Χωριά του νομού Θεσσαλονίκης
Νίκη Αλίμου

Η Νίκη Αλίμου είναι παλιός ιστορικός ερασιτεχνικός ποδοσφαιρικός σύλλογος των Αθηνών με έδρα τον Άλιμο Αττικής. Επίσημο έτος ίδρυσης του συλλόγου είναι το 1926 και έχει χρώματα το μπλε και το λευκό και έμβλημα τη μυθική θεά Νίκη. Ανήκει στη δύναμη της Ε.Π.Σ. Αθηνών αγωνιζόμενη στις διοργανώσεις της.

Ιστορικό 

Ιδρύθηκε το 1926 ως «Νίκη Πλάκας» στην ομώνυμη συνοικία στο κέντρο της Αθήνας και έδρευε στις Στήλες του Ολυμπίου Διός. Αγωνίστηκε ως ανεπίσημο σωματείο σε ανεξάρτητα πρωταθλήματα και δίνοντας φιλικούς αγώνες μέχρι και τα πρώτα μεταπολεμικά χρόνια, όποτε και στα μέσα της δεκαετίας του '40 εντάχθηκε επίσημα στην Ε.Π.Σ. Αθηνών όπου και αγωνίστηκε καθιερωμένα μέχρι και τη δεκαετία του '90. Αγωνιζόταν με χρώματα το πράσινο και το λευκό, τα οποία και επέλεξαν για χρώματα της ομάδας και τα εμπνεύστηκαν από τον Παναθηναϊκό. Από τη Νίκη Πλάκας ξεπήδησαν πολλοί ποδοσφαιριστές που αγωνίστηκαν σε μεγάλους συλλόγους, όπως μεταξύ άλλων ο Γιώργος Δαρίβας που μεταγράφηκε στον Ολυμπιακό, κάνοντας σπουδαία καριέρα.

Τη δεκαετία του '90 η Νίκη Πλάκας μεταδημότευσε από την Αθήνα στον Άλιμο και μετονομάστηκε ακολούθως σε «Νίκη Αλίμου» και αντικατέστησε τα χρώματα με το μπλε και το λευκό. Ο σύλλογος συνεχίζει να υφίσταται μέχρι σήμερα, αγωνιζόμενος στα πρωταθλήματα της Ε.Π.Σ. Αθηνών με επίσημη ονομασία ΠΑΣ Νίκη Αλίμου και αύξοντα Αριθμό Μητρώου Ε.Π.Ο. 176. Την τρέχουσα αγωνιστική περίοδο 2018-19, αγωνίζεται στη Β' Κατηγορία Ε.Π.Σ. Αθηνών.

Παραπομπές 

Αθλητικοί σύλλογοι Αθήνας
Ιδρύσεις αθλητικών συλλόγων το 1926
Ποδοσφαιρικές ομάδες Ελλάδας
Αλέξανδρος Υψηλάντης Θεσσαλονίκης

Ο Αλέξανδρος Υψηλάντης είναι συνοικισμός της Νεοχωρούδας της Θεσσαλονίκης στην Κεντρική Μακεδονία. Ως οικισμός αναφέρεται επίσημα το 2011 να προσαρτάται στο δήμο Ωραιοκάστρου. Σύμφωνα με το πρόγραμμα Καλλικράτης, μαζί με  την Νεοχωρούδα αποτελούν την τοπική κοινότητα Νεοχωρούδας που ανήκει στη δημοτική ενότητα Ωραιοκάστρου του δήμου Ωραιοκάστρου και σύμφωνα με την απογραφή 2011 έχει πληθυσμό 270 κατοίκους.

Παραπομπές

Δήμος Ωραιοκάστρου
Χωριά του νομού Θεσσαλονίκης
Ανθούπολη Θεσσαλονίκης

Για συνώνυμους οικισμούς δείτε το λήμμα: Ανθούπολη

Η Ανθούπολη ή οι Ανθόκηποι είναι πεδινό χωριό του νομού Θεσσαλονίκης στην Κεντρική Μακεδονία σε υψόμετρο 140 μέτρα.

Γεωγραφία - Ιστορία
Η Ανθούπολη βρίσκεται στα βόρεια της Θεσσαλονίκης σε απόσταση 9 χλμ. από το κέντρο της πόλης. Είναι κτισμένη ανάμεσα στην Ευκαρπία (Ν.), το Ωραιόκαστρο (Δ.-ΒΔ.), τη Λητή (ΒΑ.) και δίπλα της περνάει η Εθνική οδός Θεσσαλονίκης - Καβάλας. Στα νότια και προς της εθνική οδό (στο 9ο χιλιόμετρό της) βρίσκεται ο αρχαιολογικός χώρος του Δερβενίου όπου έχει ανασκαφεί μακεδονική νεκρόπολις και έχουν βρεθεί πολλά και σημαντικά ευρήματα (βλ. Δερβένι Θεσσαλονίκης). Η παλιά ονομασία της ήταν Ανθόκηποι και με το όνομα αυτό αναφέρεται επίσημα το 1971 να προσαρτάται στην τότε κοινότητα Λητής. Μετονομάστηκε σε Ανθόφυτο το 2001. Σύμφωνα με το πρόγραμμα Καλλικράτης μαζί με τη Λητή  αποτελούν την τοπική κοινότητα Λητής που ανήκει στη δημοτική ενότητα Μυγδονίας του δήμου Ωραιοκάστρου και σύμφωνα με την απογραφή 2011 έχει πληθυσμό 221 κατοίκους.

Πληθυσμός

Εξωτερικοί σύνδεσμοι 
Μακεδονικός Τάφος Μακρίδη Μπέη στο Δερβένι από τον ιστότοπο Οδυσσεύς του Υπουργείου Πολιτισμού και Αθλητισμού

Παραπομπές

Δήμος Ωραιοκάστρου
Χωριά του νομού Θεσσαλονίκης
Αλβίζε Δ΄ Μοτσενίγκο

Ο Αλβίζε Δ΄ Μοτσενίγκο ή Αλβίζε Τζιοβάννι Μοτσενιγκο (Ιταλικά : Alvise IV Mocenigo, 19 Μαΐου 1701 - 31 Δεκεμβρίου 1778) ήταν ο 118ος Δόγης της Βενετίας (19 Απριλίου 1763 - 31 Δεκεμβρίου 1778). Διαδέχθηκε τον δόγη Μάρκο Φοσκαρίνι και διάδοχος του ήταν ο δόγης Πάολο Ρενιέρ. Ο Αλβίζε προσπάθησε να περιορίσει τα προνόμια του κλήρου και ήρθε σε σύγκρουση με τον πάπα Κλήμη ΙΓ΄. Προσπάθησε με όλα τα μέσα να φέρει οικονομική ανάπτυξη στην Δημοκρατία της Βενετίας και έκλεισε εμπορικές σχέσεις με την Λιβύη, την Τυνησία, το Μαρόκο, την Ρωσική Αυτοκρατορία και την Αμερική. Παντρεύτηκε σε πρώτο γάμο (1739) την Πιζάνα Κορνάρο (πέθανε το 1769) και σε δεύτερο γάμο (1771) την Πολυξένη Κονταρίνι Ντα Μούλα.

Παραπομπές

Εξωτερικοί σύνδεσμοι

Οι δόγισσες της Βενετίας

Δόγηδες της Βενετίας
Οικογένεια Μοτσενίγκο
Πλαγιά Κιλκίς

Για συνώνυμους οικισμούς στην Ελλάδα δείτε το λήμμα: Πλαγιά

Η Πλαγιά είναι ημιορεινό χωριό του νομού Κιλκίς στην Κεντρική Μακεδονία με υψόμετρο 220 μέτρα.
Στην Πλαγιά σήμερα εδρεύει η ποδοσφαιρική ομάδα Αναγέννηση Πλαγιάς όπου είναι η μοναδική εκπρόσωπος του νόμου Κιλκίς στο πρωτάθλημα της Γ' εθνικής

Γεωγραφία - Ιστορία
Η Πλαγιά βρίσκεται προς τα σύνορα της Ελλάδας με τη Δημοκρατία της Βόρειας Μακεδονίας και νοτιοδυτικά της λίμνης Δοϊράνης. Απέχει  13,5 χλμ. βόρεια-βορειοανατολικά του Κιλκίς και 65 χλμ. βόρεια-βορειοανατολικά της Θεσσαλονίκης. Στα βορειοανατολικά του χωριού, στη τοποθεσία "Τσαλισλί" βρίσκεται οικισμός ιστορικών χρόνων σε έκταση διάσπαρτη με αρχαιότητες η οποία από το 1986 έχει κηρυχθεί αρχαιολογικός χώρος. Στα νοτιοανατολικά, στη τοποθεσία "Προφήτης Ηλίας" κατά τη διάνοιξη αγροτικού δρόμου έχουν βρεθεί υπολείμματα ρωμαϊκού οικισμού (πιθάρια και άφθονη επιφανειακή κεραμεική).

Ονομασία - Διοικητικά 
Ως οικισμός αναγνωρίστηκε επίσημα το 1927 με το όνομα Πλαγιές (ΦΕΚ 179Α - 30/08/1927) και ορίστηκε έδρα της ομώνυμης κοινότητας. Το 1940 το όνομά του διορθώνεται σε Πλαγιά. Σύμφωνα με το πρόγραμμα Καλλικράτης, μαζί με την Αγία Κυριακή και την Κορομηλιά αποτελούν την τοπική κοινότητα Πλαγιάς που ανήκει στη δημοτική ενότητα Χέρσου του δήμου Κιλκίς και σύμφωνα με την απογραφή 2011 έχει ως κοινότητα πληθυσμό 866 μόνιμους κατοίκους ενώ ως οικισμός 388.

Δείτε επίσης 
 Πλάγια Κιλκίς

Παραπομπές

Δήμος Κιλκίς
Χωριά του νομού Κιλκίς
Ξυλοκερατιά Κιλκίς

Για οικισμό με το ίδιο όνομα δείτε το λήμμα: Ξυλοκερατιά Μήλου

Η Ξυλοκερατιά, επίσημα Ξυλοκερατέα, είναι χωριό του Κιλκίς στην Κεντρική Μακεδονία σε υψόμετρο 60 μέτρα.

Γεωγραφία - Ιστορία
Η Ξυλοκερατιά βρίσκεται δυτικά του ποταμού Γαλλικού και βορειοανατολικά της Πικρολίμνης. Απέχει 22 χλμ. Ν.-ΝΔ. της πόλης του Κιλκίς και 39 χλμ. Β.-ΒΔ.της Θεσσαλονίκης. Το χωριό χαρακτηρίζεται αμιγώς προσφυγικό αφού μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 79 οικογένειες προσφύγων (330 άτομα) με αρκετούς να κατάγονται από την Ανατολική Ρωμυλία .

Αξιοθέατα 
Στα νοτιοδυτικά του οικισμού και δίπλα στη λίμνη, στη τοποθεσία "Λόφος Καρδίτσα" έχει βρεθεί προϊστορικός οικισμός με διάσπαρτη κεραμική στην επιφάνειά του που πιθανολογείται ότι πρόκειται για τα ερείπια της αρχαίας πόλης Κλίται που υπήρχε στην περιοχή. Η βυζαντινή/μεταβυζαντινή εκκλησία Aγίου Aθανασίου από το 1986 έχει χαρακτηριστεί ως κτίσμα που χρειάζεται ειδική κρατική προστασία γιατί "είναι σημαντικός για την ιστορία της κοινότητας και της περιοχής". Νοτιοδυτικά και στις όχθες της λίμνης βρίσκονται τα ιαματικά λασπόλουτρα Πικρολίμνης με κύριο χαρακτηριστικό τους τη μαύρη λάσπη (φυσικός αλατούχος πηλός) που υπάρχει στην κοίτη της. Υπάρχουν ομαδικές πισίνες και ατομικοί χώροι επάλειψης πηλού, ενώ στο υδροθεραπευτήριο λειτουργούν ατομικές μπανιέρες υδροθεραπείας. Στα λουτρά συνδυάζονται μέθοδοι πηλοθεραπείας και υδροθεραπείας.

Έθιμο της Βαρβάρας 
Οι Θρακιώτες πρόσφυγες της Ανατολικής Ρωμυλίας αναβιώνουν κάθε χρόνο στο χωριό στις 4 Δεκεμβρίου, που είναι η ημέρα εορτής της Βαρβάρας της Μεγαλομάρτυρος, το έθιμο "Βαρβάρα". Πρόκειται για έθιμο που έχει τις ρίζες του στην αρχαιότητα και αναφέρεται στην πανσπερμία. Οι νοικοκυρές του χωριού από το προηγούμενο βράδυ βράζουν σιτάρι με κανέλα, καρύδια, σύκα και άλλα υλικά μέχρι να γίνει ένας παχύρρευστος χυλός. Ανήμερα της γιορτής βάζουν τον κολυβόζωμο, που ονομάζεται "Βαρβάρα" σε βαθύ πιάτο που πρέπει να τον μοιράσουν τουλάχιστον σε 3 σπίτια και να ευχηθούν για μια καλή σοδειά.

Ονομασία - Διοικητικά 
Ως οικισμός αναφέρεται το 1919 ως Γιαντζηλάρ, το όνομα που είχε στην τουρκοκρατία, στο ΦΕΚ 48Α-05/03/1919 να  προσαρτάται στην τότε κοινότητα Γκιόλ- Όμπαση. Το 1927 μετονομάζεται σε Ξυλοκερατέα. Σύμφωνα με το πρόγραμμα Καλλικράτης, μαζί με την Πικρολίμνη και τα Μπακαίικα αποτελούν την τοπική κοινότητα Ξυλοκερατέας που ανήκει στη δημοτική ενότητα Πικρολίμνης του δήμου Κιλκίς και σύμφωνα με την απογραφή 2011 ως κοινότητα έχει πληθυσμό 412 κατοίκους, ενώ ως οικισμός 273.

Εξωτερικοί σύνδεσμοι 

 Η Αγία Βαρβάρα και το έθιμο της Βαρβάρας στη Θράκη

Παραπομπές

Δήμος Κιλκίς
Χωριά του νομού Κιλκίς
Νικηφόρος Νανέρης

Ο Νικηφόρος Νανέρης (Οκτώβριος 1940 – 5 Απριλίου 2011) ήταν Έλληνας ηθοποιός του θεάτρου, του κινηματογράφου και της τηλεόρασης.

Βιογραφικά στοιχεία 

Γεννήθηκε στην Αθήνα και μεγάλωσε στην Καισαριανή. Υπήρξε απόφοιτος της Δραματικής Σχολής του Θεάτρου Τέχνης και μαθητής του Καρόλου Κουν. Εν συνεχεία εγκαταστάθηκε στις ΗΠΑ, όπου και σπούδασε στην Αμερικανική Ακαδημία Δραματικής Τέχνης.

Κατά τη διάρκεια της σταδιοδρομίας του συνεργάσθηκε με γνωστούς σκηνοθέτες όπως ο Αλέξης Σολομός, Γιάννης Χουβαρδάς κ.α.

Κατέγραψε τις σκέψεις και τις εμπειρίες του στο βιβλίο του «Πριν τα Σβήσει ο Χρόνος» (εκδόσεις Καστανιώτη, 1997), που αποτελεί την αυτοβιογραφία του.

Απεβίωσε, σε ηλικία 70 ετών, από νεφρική ανεπάρκεια. Κηδεύτηκε και ενταφιάστηκε στις Μηλιές Πηλίου, όπου είχε αποσυρθεί τα τελευταία χρόνια της ζωής του.

Φιλμογραφία

Θεατρικές παραστάσεις 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

Παραπομπές 

Έλληνες άνδρες ηθοποιοί κινηματογράφου
Έλληνες άνδρες ηθοποιοί θεάτρου
Έλληνες άνδρες ηθοποιοί τηλεόρασης
Στέφανος Μιχαήλ

Ο Στέφανος Μιχαήλ (Καλαβασός Λάρνακας, 27 Αυγούστου 1990) είναι Ελληνοκύπριος ηθοποιός.

Βιογραφία
Ξεκίνησε να σπουδάζει δασονόμος. Δοκίμασε να πάει για σπουδές στην Αυστρία, γιατί η μητέρα του κατάγεται από εκεί, αλλά στους δύο μήνες επέστρεψε. Η ευκαιρία να ασχοληθεί με την υποκριτική του δόθηκε όταν γνώρισε τον Κούλη Νικολάου. Προηγουμένως είχε παίξει σε κάποια διαφημιστικά και όταν τον ρώτησε, αν θα τον ενδιέφερε να κάνει δοκιμαστικά για τα την Κυπριακή σειρά «Άσπρα Μπαλόνια», του απάντησε θετικά. Μετά την πρώτη σειρά, τη σεζόν 2013-2017 ήρθε το «Μπρούσκο» στον ANT1 που είχε έναν από τους πρωταγωνιστικούς ρόλους. Τη σεζόν 2017-2019 πρωταγωνιστεί στη δραματική σειρά του ALPHA «Το Τατουάζ» δίπλα σε πολύ γνωστούς ηθοποιούς όπως η Εβελίνα Παπούλια, η Μυρτώ Αλικάκη, ο Απόστολος Γκλέτσος και άλλοι. Τη σεζόν 2019-2021 έχει έναν από τους πρωταγωνιστικούς ρόλους στη σειρά ΣΚΑΪ, 8 λέξεις. Τη σεζόν 2021 έκανε μερικές εμφανίσεις στην κωμική σειρά της Κύπρου Κάμπινγκ.

Φιλμογραφία

Τηλεόραση

Εξωτερική σύνδεσμοι 
 

Κύπριοι ηθοποιοί τηλεόρασης
Κράμπους

Στην Κεντρική Ευρωπαϊκή λαογραφία, ο Κράμπους είναι κερατοφόρο, ανθρωπόμορφο ον που περιγράφεται ως «μισός τράγος και μισός δαίμονας». Κατά την περίοδο των Χριστουγέννων τιμωρεί τα παιδιά που έχουν απαράδεκτη συμπεριφορά, σε αντίθεση με τον Άγιο Νικόλαο, που επιβραβεύει την καλή συμπεριφορά με δώρα. Ο Κράμπους είναι μεταξύ των συντρόφων του Αγίου Νικολάου σε πολλές περιοχές συμπεριλαμβανομένης της Αυστρίας, της Βαυαρίας, της Κροατίας, της Τσεχίας, της Ουγγαρίας, της Βόρειας Ιταλίας συμπεριλαμβανομένου του Νότιο Τιρόλο και της Επαρχίας του Τρέντο όπου υπάρχει μεγάλη γερμανόφωνη παρουσία, της Σλοβακίας και της Σλοβενίας. Η προέλευση του σχήματος είναι ασαφείς. Κάποιοι λαογράφοι και ανθρωπολόγοι υποστηρίζουν προχριστιανική προέλευση.Στις παραδοσιακές παρελάσεις και εκδηλώσεις όπως η Κραμπσλάουφ (ελληνικά: αγώνας του Κράμπους) οι νέοι συμμετέχουν σε αγώνες ντυμένοι ως Κράμπους. Αυτοί οι εορτασμοί λαμβάνουν χώρα ετησίως στις περισσότερες πόλεις των Άλπεων. Το Κράμπους αναφέρεται σε κάρτες διακοπών γνωστές ως Κραμπουσκάρτεν.

Προέλευση 
Η ιστορία του Κράμπους, σύμφωνα με ειδικούς, έχει πιθανώς καταγωγή στις προχριστιανικές παραδόσεις των Άλπεων.

Τα στοιχεία για τον Κράμπους συνέχισαν να υπάρχουν, και κατά τον 17ο αιώνα το Κράμπους είχε ήδη ενσωματωθεί σε Χριστιανικές χειμωνιάτικες γιορτές ζευγαρώνοντας τον Άγιο Νικόλαο με τον Κράμπους.

Οι χώρες της πρώην Αυτοκρατορίας των Αψβούργων έχουν σε μεγάλο βαθμό δανειστεί την παράδοση του Κράμπους μαζί με τον Άγιο Νικόλαο, στις 5 Δεκεμβρίου από την Αυστρία.

Σύγχρονη ιστορία 
Μετά τις αυστριακές εκλογές του 1923, η παράδοση του Κράμπους απαγορεύτηκε από το καθεστώς του Ντόλφους υπό το Πατριωτικό Μέτωπο () και το Χριστιανικό Κοινωνικό Λαϊκό Κόμμα. Στη δεκαετία του 1950, η κυβέρνηση διένειμε φυλλάδια με τίτλο «Ο Κράμπους Είναι Κακός Άνθρωπος». Προς το τέλος του αιώνα, ξεκίνησε η λαϊκή αναβίωση των γιορτών του Κράμπους και συνεχίζεται μέχρι σήμερα. Η παράδοση του Κράμπους αναβιώνει στη Βαυαρία μαζί με την τοπική παράδοση των ξύλινων μασκών σκαλισμένων με το χέρι.

Παραπομπές 

Γερμανικός πολιτισμός
Πολιτισμός της Αυστρίας
Πολιτισμός της Ιταλίας
Πολιτισμός της Κροατίας
Πολιτισμός της Τσεχίας
Πολιτισμός της Ουγγαρίας
Πολιτισμός της Βαυαρίας
Πολιτισμός της Σλοβενίας
Σλοβάκικος πολιτισμός
Χριστούγεννα
Αλέξανδρος Βέλιος

Ο Αλέξανδρος Βέλιος ή και Βέλλιος (14 Μαΐου 1953 – 4 Σεπτεμβρίου 2016) ήταν Έλληνας δημοσιογράφος, συγγραφέας και μεταφραστής.

Βιογραφικά στοιχεία 
Γεννήθηκε στην Αθήνα. Σπούδασε φιλοσοφία στο Πανεπιστήμιο Παρισιού-Σορβόννης.

Σταδιοδρομία
Ξεκίνησε τη σταδιοδρομία του στην εφημερίδα Το Βήμα το 1978. Το 1980 μεταπήδησε στην εφημερίδα Μεσημβρινή, στην οποία παρέμεινε έως το 1986, στην αρχή ως διπλωματικός και μετέπειτα ως πολιτικός συντάκτης.
Υπήρξε ο πρώτος διευθυντής του δημοτικού ραδιοφώνου Πειραιά Κανάλι το 1987. Μετέπειτα διετέλεσε διευθυντής ενημέρωσης στον ραδιοφωνικό σταθμό Κανάλι 15 του Ρούσσου Κούνδουρου, από τον οποίο και μηνύθηκε στις 21 Ιουνίου 1989.

Το 1990 εγκαινίασε τη δική του εκπομπή στο τηλεοπτικό Κανάλι 29 του εκδοτικού συγκροτήματος Κουρή, στο οποίο συνέχισε να εργάζεται στις μετεξελίξεις του ως Κανάλι 5 και ΑLTER.

Διετέλεσε πολιτικός σύμβουλος του Δημήτρη Δασκαλόπουλου, μεταξύ των ετών 2006-2014, κατά τη θητεία του δεύτερου ως προέδρου του ΣΕΒ.

Δήλωνε άθεος.

Ασθένεια και ευθανασία 
Τον Σεπτέμβριο του 2015 διαγνώστηκε με καρκινικό όγκο στο πάγκρεας σε προχωρημένη μορφή. Το γεγονός απεκάλυψε σε τηλεοπτική εκπομπή τον Ιούνιο του 2016, ανακοινώνοντας πως έχει μερικούς μήνες ζωής. Ταυτόχρονα ανακοίνωσε ότι έχει πάρει την απόφαση να προβεί σε ευθανασία, πριν φτάσει στο σημείο να καθηλωθεί στο κρεβάτι, αντιτασσόμενος στην απαγόρευσή της από την ελληνική νομοθεσία. Χαρακτηριστικά δήλωνε: «Δεν είμαι υπέρ της ευθανασίας. Είμαι υπέρ του δικαιώματος να μπορεί κανείς να επιλέξει πώς και πότε θα πεθάνει».

Πέθανε το βράδυ της Κυριακής 4 Σεπτεμβρίου 2016 στην οικία του στον Γέρακα, ενόσω ο καρκίνος ήταν σε τελικό στάδιο, καταφεύγοντας στη λύση της «μη υποβοηθούμενης ευθανασίας», καταναλώνοντας υπερβολική δόση ισχυρών ηρεμιστικών και παυσίπονων σκευασμάτων. Λίγο πριν το θάνατό του, συνέταξε δύο ιδιόχειρες επιστολές, τις οποίες ανάγνωσε και ανήρτησε ο ίδιος στα μέσα κοινωνικής δικτύωσης.

Κηδεύθηκε στις 6 Σεπτεμβρίου 2016, στο Πρώτο Νεκροταφείο Αθηνών.

Βιβλιογραφία
Έχουν εκδοθεί τα εξής βιβλία του:
 Η αλληλογραφία της αυτοεξορίας. Κωνσταντίνος Καραμανλής 1963-1974, Αθήνα, «Ροές», 1995, ISBN 960-283-032-8
 Οδύσσεια, Αθήνα, Αιγόκερως, 2016, ISBN 978-960-322-496-9
 Εγώ κι ο θάνατός μου. Το δικαίωμα στην ευθανασία, Αθήνα, «Ροές», 2016, ISBN 978-960-283-456-5

Συμμετοχή σε συλλογικά έργα:
 Ένας διάλογος για την εθνική ταυτότητα και την κρίση, Αθήνα, «Ροές», 2013, ISBN 978-960-283-395-7

Μεταφράσεις:
 Paul Lafargue - Η θρησκεία του κεφαλαίου, Αθήνα, «Ροές», 2013, ISBN 978-960-283-394-0
 Hérault de Séchelles - Θεωρία της φιλοδοξίας, Αθήνα, «Ροές», 2014, ISBN 978-960-283-418-3
 Επίκτητος - Εγχειρίδιον, Αθήνα, «Ροές», 2014, ISBN 978-960-283-420-6
 Bernard Mandeville - Περί της φύσης της κοινωνίας, Αθήνα, «Ροές», 2015, ISBN 978-960-283-440-4
 Oscar Wilde - Αφορισμοί, Αθήνα, «Ροές», 2015, ISBN 978-960-283-433-6
 Ναπολέων Βοναπάρτης - Εγώ, ο Ναπολέων, Αθήνα, «Ροές», 2016, ISBN 978-960-283-449-7

Παραπομπές

Έλληνες δημοσιογράφοι
Έλληνες μεταφραστές
Αυτόχειρες
Κατερίνα Ντούσκα

Η Κατερίνα Ντούσκα (5 Νοεμβρίου 1989) είναι Ελληνοκαναδή τραγουδίστρια και τραγουδοποιός. Εκπροσώπησε την Ελλάδα στον Διαγωνισμό Τραγουδιού της Eurovision 2019, καταλαμβάνοντας την 21η Θέση στον μεγάλο τελικό στις 18 Μαΐου 2019.

Βιογραφία 
Η Κατερίνα Ντούσκα γεννήθηκε και μεγάλωσε στο Μόντρεαλ του Καναδά και ζει στο Παγκράτι στην Αθήνα.

Σπούδασε Νομική, την οποία όμως εγκατέλειψε στη συνέχεια.

Κυκλοφόρησε το πρώτο άλμπουμ της το 2016 με τίτλο Embodiment (Ενσάρκωση). Τον Δεκέμβριο του 2018 εμφανίστηκε σε συναυλία με το μουσικό Πέτρο Κλαμπάνη.To τραγούδι της Fire away επιλέχθηκε από το Nescafe Canada για να χρησιμοποιηθεί σε διαφημιστική του καμπάνια.  

Η Κατερίνα Ντούσκα έχει συνεργαστεί με πολλούς διεθνείς καλλιτέχνες όπως η LP, ο Albin Lee Meldau, ο Tom Baxter, η Yasmine Hamdan, o Oddisee, οι Kadebostany, ενώ έχει πραγματοποιήσει εμφανίσεις σε μεγάλες σκηνές και φεστιβάλ σε Ελλάδα και Ευρώπη όπως στα The O2 Academy London, Rockwave Festival, και στο διεθνές φεστιβάλ "Give a home" του Sofarsound's /Amnesty International, όπου ήταν μια εκ των 300 καλλιτεχνών που συμμετείχαν με σκοπό την υποστήριξη των προσφύγων ανά τον κόσμο. Έχει συμμετάσχει στα φεστιβάλ του Κέντρου Πολιτισμού - Ιδρύματος Σταύρου Νιάρχου και σε συναυλίες στο Μέγαρο Μουσικής Αθηνών. Ανήκει στο δυναμικό της Minos EMI / Universal Music Group.

Συμμετοχή στη Eurovision 
Το 2019 η ΕΡΤ κάνει πρόταση στη Ντούσκα να εκπροσωπήσει την Ελλάδα στον Διαγωνισμό Τραγουδιού της Eurovision 2019 που διεξήχθη στο Τελ Αβίβ του Ισραήλ.

Η Ντούσκα αποδέχτηκε την πρόταση και διαγωνίστηκε με το τραγούδι "Better Love", γραμμένο από την ίδια, τον Leon of Athens και τον Ντέιβιντ Σνέντον. Το τραγούδι έλαβε θετικές κριτικές ενώ η θεατρική εμφάνιση της Ντούσκα στη σκηνή σε σκηνοθεσία της Έφη Γούση,  επαινέθηκε από πολλούς. Η Ελλάδα κατέκτησε την 5η θέση με 185 βαθμούς στον ημιτελικό και την 21η θέση στον τελικό με 74 βαθμούς.

Δισκογραφία

Studio albums

Singles

Παραπομπές 

Ελληνίδες τραγουδίστριες
Διαγωνισμός Τραγουδιού Eurovision 2019
Συμμετέχοντες στη Eurovision
Ελληνίδες τραγουδίστριες ποπ

Συμμετέχοντες στο διαγωνισμό τραγουδιού Eurovision με την Ελλάδα
Ανδρέας Μπαζός

Ο Ανδρέας Μπαζός, Πολιτικός Μηχανικός, Κιθαριστής, Συνθέτης και Συγγραφέας, γεννήθηκε στην Πάτρα το 1932. Έζησε στην 3η δημοτικού τον βομβαρδισμό της Πάτρας από τους Ιταλούς στον 2ο Παγκόσμιο Πόλεμο. Οι συνθήκες, τα γεγονότα , η πείνα, η ανασφάλεια και γενικά τα δύσκολα χρόνια της κατοχής και του πολέμου περιγράφονται στα δύο βιβλία που έχει εκδώσει. Τελείωσε το Γυμνάσιο στην Πάτρα και το 1952 μπήκε στη Μαθηματική Σχολή του Πανεπιστημίου Αθηνών. Το 1953 μπήκε στο Εθνικό Μετσόβιο Πολυτεχνείο στη Σχολή Πολιτικών Μηχανικών με υποτροφία. 
Είχε μεγάλη αγάπη για την μουσική και την κλασική κιθάρα. Το 1973 πήρε το Δίπλωμα κιθάρας από το Ελληνικό Ωδείο με καθηγητή τον Χαράλαμπο Εκμεκτσόγλου. Δάσκαλός του υπήρξε και ο Ευάγγελος Ασημακόπουλος. Ως σολίστ κλασικής κιθάρας έδωσε συναυλίες στην Αθήνα και την Πάτρα. Διετέλεσε επικεφαλής καθηγητής της Σχολής Κιθάρας στο Πατραϊκό και το Πελοποννησιακό Ωδείο, καθώς και το Δημοτικό Ωδείο της Πάτρας.Το 1985 εξέδωσε ένα μουσικό βιβλίο που κυκλοφορεί στους μουσικούς οίκους της χώρας με τίτλο "Αρμονία και κιθάρα" όπου -όπως έλεγε- παρουσιάζεται η αρμονία σαν θεωρητικός λογισμός, με κανόνες που προκύπτουν σαν ενιαία συλλογιστική μέθοδο. Έργα του έχουν παιχθεί στην Ελλάδα και σε ευρωπαϊκές πόλεις. Έχει ηχογραφήσει μέρος των έργων του για σόλο κιθάρα σε επιλεγμένη έκδοση C.D με τίτλο "Αναδρομή". Ήταν μόνιμο μέλος της Ένωσης Ελλήνων Μουσουργών.
Έχει εκδώσει δύο βιβλία, το ένα το 2002 με δύο νουβέλες "Το τοτότο" και την "Φουρκέτα" και το 2005 το μυθιστόρημα "Η γραμμή των πρόσω". Έφυγε στις 11-03-2010.

Παραπομπές
Βασιλιάς της Ρώμης

Ο βασιλιάς της Ρώμης, λατιν. rex Romae, ήταν ο ανώτερος δικαστής του Ρωμαϊκού Βασιλείου. Σύμφωνα με τον μύθο, ο πρώτος βασιλιάς της Ρώμης ήταν ο Ρωμύλος, που ίδρυσε την πόλη το 753 π.Χ. στον Παλατίνο λόφο. Επτά μυθικοί βασιλείς λέγεται, ότι κυβέρνησαν τη Ρώμη ως το 509 π.Χ., οπότε ο τελευταίος εκθρονίστηκε. Καθένας τους κυβέρνησε 35 περίπου έτη.

Οι βασιλείς μετά τον Ρωμύλο δεν ήταν γνωστοί ως δυνάστες και δεν υπάρχει αναφορά σε κληρονομική διαδοχή, παρά μόνο έπειτα από τον πέμπτο βασιλιά Λεύκιο Ταρκύνιο Πρίσκο. Ως εκ τούτου μερικοί υποθέτουν, ότι ο Ταρκύνιος προσπάθησε να ιδρύσει κληρονομική μοναρχία έναντι της πριν υποτιθέμενης κατ' εκλογήν μοναρχίας, με αποτέλεσμα τη δημιουργία Δημοκρατίας.

Γενικά

Εκλογή

Οι επτά βασιλείς της Ρώμης

Κατά τη Δημοκρατία

Πηγές
 Outline of Roman History William C. Morey, Ph.D., D.C.L. New York, Cincinnati, Chicago: American Book Company (1901)
 Married his daughter, Hostilia
 Plutach's Parallel Lives vol. 1 p. 379
 Livy, Ab urbe condita, 1.39.
 Gary Forsythe, A Critical History of Early Rome: From Prehistory to the First Punic War (University of California Press, 2005), p. 136 online.

Ρωμαϊκό δίκαιο
Ρωμαίοι αξιωματούχοι
Μονάρχες της Ιταλίας
Αρχαίοι Ρωμαϊκοί τίτλοι
Καίλιος λόφος

Ο Καίλιος λόφος, λατιν. collis Caelius, είναι ένας από τους Επτά λόφους της Ρώμης. Ο 3ος βασιλιάς της Ρώμης Τούλους Χοστίλιους με τη βία μετεγκατέστησε όλο τον πληθυσμό της Άλμπα Λόνγκα στον Καίλιο λόφο. Σύμφωνα με την παράδοση που αφηγείται ο Τίτος Λίβιος, ο λόφος έλαβε το όνομά του από τον Ετρούσκο Καίλιο Βιμπέννα, επειδή ίδρυσε οικισμό εκεί ή επειδή ο φίλος του Σέρβιους Τούλιους, 6ος βασιλιάς της Ρώμης, ήθελε να τον τιμήσει μετά τον θάνατό του.

Στη Δημοκρατική περίοδο ο Καίλιος λόφος ήταν μία σύγχρονη περιοχή οίκησης και τοποθεσία πλούσιων οικιών. Η αρχαιολογική σκαπάνη κάτω από τις Θέρμες του Καρακάλλα ανακάλυψε τα υπολείμματα πολυτελών βιλών με τοιχογραφίες και ψηφιδωτά. Ο Καίλιος είναι η θέση της βασιλικής του Σάντι Τζοβάννι ε Πάολο και της αρχαίας βασιλικής του Σάντο Στέφανο Ροτόνντο, γνωστής για το κεντρικό, κυκλικό σχέδιό της. Μία σημαντική έκταση του λόφου καταλαμβάνεται από τη Βίλλα Τσελιμοντάνα και τους κήπους της.

Πηγές
 Titus Livy. "28-30". From the Founding of the City: Book 1: The Earliest Legends of Rome. Canon Roberts (translator). Retrieved 23 January 2011.

Εξωτερικοί σύνδεσμοι
Samuel Ball Platner, A Topographical Dictionary of Ancient Rome: Caelian Hill

Τοπογραφία της Ρώμης
Καρλ-Χάιντς Ροτ

Ο Καρλ-Χάιντς Ροτ (, γεννημένος στις 27 Μαΐου 1942) είναι Γερμανός ιστορικός, κοινωνιολόγος και ιατρός. Είναι ένας από τους σημαντικούς θεωρητικούς του αυτονομισμού. 

Ήταν ακτιβιστής της Σοσιαλιστικής Ένωσης Γερμανών Φοιτητών στο Αμβούργο και αργότερα έγινε εργατιστής θεωρητικός και ανέπτυξε αυτές τις ιδέες στην έννοια της αυτονομίας .

Εξωτερικοί σύνδεσμοι 

 Παγκόσμια κρίση;  Παγκόσμια προλεταριοποίηση; 
 Κάρλ-Χάιντς Ροτ και άλλοι - Παγκοσμιοποίηση 
 Συνέντευξη 
 Είναι καιρός για αυτονομία
 "Μεγάλη Ύφεση": Συνέντευξη με τον Καρλ-Χάιντς Ροτ σχετικά με την παγκόσμια κρίση

Παραπομπές 

Μαρξιστές θεωρητικοί
Μαρξιστές
Γερμανοί ιστορικοί
Γερμανοί κοινωνιολόγοι
Gran Turismo 6

Το Gran Turismo 6 (グランツーリスモ 6, Guran Tsūrisumo Shikkusu, συντομογραφία GT6) είναι βιντεοπαιχνίδι αγώνων που αναπτύχθηκε από την Polyphony Digital και δημοσιεύτηκε από την Sony Computer Entertainment για την κονσόλα βιντεοπαιχνιδιών PlayStation 3. Είναι η έκτη κύρια έκδοση και το δωδέκατο παιχνίδι της σειράς βιντεοπαιχνιδιών Gran Turismo. Κυκλοφόρησε παγκοσμίως στις 6 Δεκεμβρίου 2013 και έλαβε θετικές κριτικές, κέρδισε βραβεία και μπήκε στην κορυφή των τσαρτς σε διάφορες χώρες του κόσμου. Τα νέα χαρακτηριστικά που προστέθηκαν περιλαμβάνουν νέα αυτοκίνητα και πίστες, βελτιώσεις στις επιλογές εξατομίκευσης αυτοκινήτων, και συνεργασίες με το Φεστιβάλ Ταχύτητας Γκούντγουντ, το Ινστιτούτο Άιρτον Σέννα, την FIA και τη ΝΑΣΑ. Το Gran Turismo 6 είναι το πρώτο βιντεοπαιχνίδι που έχει περιεχόμενο επίσημα πιστοποιημένο από τη FIA.

Παραπομπές 

Βιντεοπαιχνίδια του 2013
Κώστας Δέρβος

Ο Κώστας Δέρβος (22 Μαρτίου 1984) είναι Έλληνας πολιτικός και πρόεδρος του Ιδρύματος Νεολαίας και Δια Βίου Μάθησης. Διετέλεσε προέδρος της ΟΝΝΕΔ (2016-2019).

Βιογραφία 
Ο κ. Κωνσταντίνος Δέρβος είναι απόφοιτος του τμήματος Οργάνωσης και Διοίκησης Επιχειρήσεων του Πανεπιστημίου Πειραιώς και του τμήματος Εκπαιδευτικών Ηλεκτρολόγων Μηχανικών της Ανώτατης Σχολής Παιδαγωγικής και Τεχνολογικής Εκπαίδευσης. Είναι κάτοχος του μεταπτυχιακού τίτλου σπουδών MSc Advanced Industrial & Manufacturing Systems του Kingston University London.

Το 2019 εκπροσώπησε την Ελλάδα με τη συμμετοχή του στο πρόγραμμα International Visitor Leadership Program (IVLP), ως υπότροφος του Υπουργείου Εξωτερικών των ΗΠΑ με θέμα «Τρέχοντα Κοινωνικά, Πολιτικά και Οικονομικά ζητήματα των ΗΠΑ για τους Νέους Ευρωπαίους Ηγέτες I».

Επαγγελματική σταδιοδρομία 
Εργάστηκε επί σειρά ετών σε τεχνικά γραφεία και στη δευτεροβάθμια εκπαίδευση ως εκπαιδευτικός. Έχει επίσης εργασιακή εμπειρία ως εργαστηριακός συνεργάτης στην τριτοβάθμια εκπαίδευση με αντικείμενο την πληροφορική και τις γλώσσες προγραμματισμού και έχει υπάρξει στέλεχος στον ΔΕΔΔΗΕ Α.Ε.

Πολιτική σταδιοδρομία

Πρόεδρος ΟΝΝΕΔ 
Παράλληλα με τις σπουδές του διετέλεσε υπεύθυνος της ΔΑΠ-ΝΔΦΚ, ενώ ήταν εκλεγμένο μέλος στο διοικητικό συμβούλιο της σχολής του. Το 2013 εκλέχτηκε στην Κεντρική Επιτροπή της ΟΝΝΕΔ. Διετέλεσε υπεύθυνος για τις οργανώσεις Αττικής στο Εκτελεστικό Γραφείο της ΟΝΝΕΔ.  Τον Οκτώβριο του 2016 εκλέχθηκε πρόεδρος της ΟΝΝΕΔ στο Συνέδριο Επανίδρυσης της και διατήρησε τη θέση έως τον Οκτώβριο του 2019. Στις Ευρωεκλογές του 2019, ήταν υποψήφιος με τη Νέα Δημοκρατία και έλαβε 61.731 ψήφους.

Πρόεδρος Ιδρύματος Νεολαίας και Δια Βίου Μάθησης 
Το 2019, με απόφαση της Υπουργού Παιδείας και Θρησκευμάτων ορίστηκε Πρόεδρος του Ιδρύματος Νεολαίας και Διά Βίου Μάθησης.

Παραπομπές

Εξωτερικοί σύνδεσμοι 
 Επίσημη ιστοσελίδα του Κώστα Δέρβου

Έλληνες Ηλεκτρολόγοι Μηχανικοί
Πολιτικοί της Νέας Δημοκρατίας
Υπουργείο Παιδείας και Θρησκευμάτων (Ελλάδα)
Ο.Φ.Μ. Μολαϊκός

Ο Ο.Φ.Μ. Μολαϊκός είναι αθλητικός σύλλογος με έδρα τους Μολάους της Λακωνίας. Επίσημο έτος ίδρυσης του συλλόγου είναι το 1969 και έχει χρώματα το πράσινο και το Λευκό. Διαθέτει τμήμα ποδοσφαίρου και στο παρελθόν διέθετε επίσης και τμήμα πετοσφαίρισης. 

Ανήκει στη δύναμη της Ε.Π.Σ. Λακωνίας και στο παρελθόν έχει αγωνιστεί στο πρωτάθλημα της Δ' Εθνικής κατηγορίας. Την τρέχουσα αγωνιστική περίοδο 2018-19, αγωνίζεται στην Α' Κατηγορία Ε.Π.Σ. Λακωνίας. Έδρα του αποτελεί το Δημοτικό Στάδιο Μολάων.

Ιστορικό 
Ο Όμιλος Φιλάθλων Μολάων «ο Μολαϊκός» ιδρύθηκε το 1969. Το πρώτο και ιδρυτικό Δημοτικό Συμβούλιο του συλλόγου απαρτιζόταν από τον Πρόεδρο Ηλία Λιναρδάκη, τον Αντιπρόεδρο Ιωάννη Καναβάρο, τον Γραμματέα Παντελή Κατσιμπουλά, τον Ταμία Γρηγόρη Παπαδόπουλο, τον Έφορο Λεωνίδα Αγιονικολαΐτη και τα Μέλη Εμμανουήλ Δικαιάκο, Σπηλιωτόπουλο, Χρήστο Καρτσιδήμα, Ισίδωρο Κολλιάκο και Δημήτρη Φαφλιά.

Ο «Μολαϊκός» αμέσως εντάχθηκε στην Ε.Π.Σ. Λακωνίας και είχε ανοδική πορεία μέχρι και την Δ' Εθνική κατηγορία. Ο πρώτος επίσημος αγώνας στην ιστορία του Μολαϊκού ήταν με αντίπαλο τον Τρινασιακό Στεφανιάς για το πρωτάθλημα της Γ' Κατηγορίας Ε.Π.Σ. Λακωνίας. Στην Δ' Εθνική αγωνίστηκε συνολικά 7 χρονιές και πιο συγκεκριμένα τις περιόδους 1982-83, 1989-90, 1990-91, 1993-94, 1998-99, 2006-07 και 2007-08. 

Έχει κατακτήσει 5 φορές το Πρωτάθλημα Ε.Π.Σ. Λακωνίας τις χρονιές 1981-82, 1988-89, 1992-93, 1997-98 και 2011-12. Επίσης, έχει κατακτήσει 1 φορά το Κύπελλο Ε.Π.Σ. Λακωνίας την περίοδο 1989-90 και 7 φορές υπήρξε φιναλίστ και πιο συγκεκριμένα τις χρονιές 1982-83, 1997-98, 1998-99, 2009-10, 2013-14, 2014-15, 2015-16. Το 1990 κατέκτησε για πρώτη φορά το κύπελλο Ε.Π.Σ. Λακωνίας και μοναδική μέχρι σήμερα, επικρατώντας στον τελικό με 4-0 του Λεωνίδα Σπάρτης. Το 2012 συμμετείχε στο ειδικό πρωτάθλημα και τον 13ο όμιλο με αντιπάλους τους Εθνικό Μελιγαλά, Πορτοχελιακό και Παναρκαδικό, χάνοντας την επάνοδο στην Δ' Εθνική.

Παραπομπές

Εξωτερικοί σύνδεσμοι 
 Ιστορικά στοιχεία Μολαϊκού, επίσημη ιστοσελίδα Δήμου Μολάων
 Επίσημη κλειστή ομάδα facebook του Συλλόγου

Αθλητικοί σύλλογοι Λακωνίας
Ιδρύσεις αθλητικών συλλόγων το 1969
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1969
Τζαμί Νασίρ-ολ-μολκ

Το Τζαμί Νασίρ-ολ-Μουλκ (γνωστό και ως Νασίρ αλ-Μουλκ,  Μαστζέντ Νασίρ αλ-Μουλκ), επίσης γνωστό ως Ροζ Τζαμί (مسجد صورتی Μαστζέντ-Σουράτι), είναι παραδοσιακό τζαμί στο Σιράζ του Ιράν. Βρίσκεται στη περιοχή Γκάουντ-ι-Αραμπάν, κοντά στο τζαμί Σαχ Τσέραγκ. Χτίστηκε στην εποχή των Κατζάρων.

Το τζαμί περιλαμβάνει πολύ χρωματιστό γυαλί στην πρόσοψη, και εμφανίζει άλλα παραδοσιακά στοιχεία, όπως το σχέδιο Παντζ Κάσε. Στη καθομιλουμένη ονομάζεται και "Ροζ Τζαμί', λόγω της χρήσης μεγάλης ροζ κεραμιδιών για το εσωτερικό σχέδιο.

Ιστορία 
Το τζαμί χτίστηκε κατά τη διάρκεια της δυναστείας των Κατζάρων, και είναι ακόμα σε χρήση υπό την προστασία του ιδρύματος Νασίρ-ολ-μολκ. Η κατασκευή άρχισε το 1876 με διαταγή του κυβερνήτη Μίρζα Χασάν Αλί (Νασίρ ολ Μολκ) και ολοκληρώθηκε το 1888,  Οι σχεδιαστές ήταν ο Μοχάμεντ Χασάν-ε-Μεμάρ, Ιρανός αρχιτέκτονας, και ο Μοχαμάντ Ρεζά  Κάσι-Σαζ-ε-Σιραζί.

Συντήρηση 
Η αποκατάσταση, προστασία και συντήρηση στο μνημείο συνεχίζεται από το ίδρυμα Νασίρ-ολ-Μολκ. Τα πολύχρωμα παράθυρα και πόρτες είναι χειροποίητες κατασκευές από τον ξυλουργό Χατζ Μίρζα Αγιάτ.

Γκαλερί

Παραπομπές

Εξωτερικοί σύνδεσμοι 

 Nasir ol Molk Mosque on Art-Days.com 
 Nasir ol Molk Mosque on Albert-Videt.eu 
 BBC Persian: Nasir ol Molk 

Νασιρ ολ μολκ